กรมชลประทาน ย้ำน้ำเขื่อนป่าสักชลสิทธิ์ ไม่สามารถเข้าเทศบาลนครรังสิต
ศูนย์ปฏิบัติการน้ำอัจฉริยะ(SWOC) กรมชลประทาน ชี้แจงกรณีที่มีการแชร์แจ้งเตือนว่า กรมชลประทาน จะผันน้ำจากเขื่อนป่าสักชลสิทธิ์และจะเข้าสู่พื้นที่เทศบาลนครรังสิตในไม่ช้านี้ นั้น เป็นความเข้าใจผิดและไม่เป็นความจริง โดยการปรับเพิ่มการระบายน้ำจากเขื่อนป่าสักชลสิทธิ์ในครั้งนี้ จะมีการรับน้ำเข้าคลองระพีพัฒน์ตามศักยภาพของคลองที่รับได้ พร้อมกับระบายออกไปทางระบบชลประทานและคลองต่างๆ ทั้งคลองแนวขวาง ลงสู่แม่น้ำนครนายกและแม่น้ำบางปะกงและแนวดิ่งฝั่งตะวันออกลงสู่ทะเลอ่าวไทยเป็นหลัก ปริมาณน้ำตามที่กล่าวอ้าง จึงไม่ได้ผ่านเข้าสู่พื้นที่เทศบาลนครรังสิตแต่อย่างใด